Emsdettenin sijainti Steinfurtin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
**Emsdetten** on kaupunki Nordrhein-Westfalenin osavaltiossa läntisessä Saksassa. Ems-joen länsipuolella sijaitsevassa Emsdettenissä on harjoitettu tekstiiliteollisuutta 1800-luvulta alkaen ja sittemmin myös metalli- ja muoviteollisuutta. Se virallistettiin kaupungiksi suhteellisen myöhään, vuonna 1938.

Maantiede
---------

Emsdettenin rautatieasema
Emsdetten sijaitsee Nordrhein-Westfalenin pohjoisosassa noin 120 kilometriä Düsseldorfista koilliseen ja 25 kilometriä Münsteristä pohjoiseen. Etäisyys Hampurista on noin 225 kilometriä lounaaseen, maanteitse noin 270 kilometriä.

Emsdetten on osa historiallista Münsterlandia. Kaupungin alueeseen kuuluu kanta-Emsdettenin ohella Hembergen ja Sinningen sekä useita pieniä maalaiskyliä. Hembergen oli itsenäinen kunta vuoteen 1969 ja se sijaitsee nykyisen Emsdettenin kaakkoisosassa. Sinningen oli osa Emsdettenin itäistä naapurikuntaa Saerbeckiä vuoteen 1975.

Ems virtaa kaupungin itäosan halki kohti pohjoista.

Historia
--------

Ems-joen varrella on ollut asutusta jo kivikaudelta alkaen. Ensimmäinen asiakirjamaininta Emsdettenistä on vuodelta 1178 muodossa Thetten. Nykyinen nimi ilmaantuu aikakirjoihin 1320-luvulla. Keskiajan lopulla paikkakuntaa kutsuttiin nimellä Detten, ja sen väkiluku oli noin 650. Monien muiden paikkakuntien tavoin myös Emsdetten kärsi 1600-luvulla kolmikymmenvuotisesta sodasta ja sitä riivasivat myös kulkutaudit ja suuret tulipalot. 1800-luvulla Emsdetteniin perustettiin tekstiiliteollisia yrityksiä ja sen väkiluku kasvoi. Tekstiiliteollisuuden merkitys väheni 1900-luvun puolenvälin jälkeen ja sen ohelle tuli uutta teollista toimintaa. Emsdettenistä tuli virallisesti kaupunki vuonna 1938, tuolloin sen väkiluku oli 17 000. Emsdettenin historiallista ydinkeskustaa saneerattiin 1970-luvulla.

Emsdettenin historiallista arkkitehtuuria edustaa muun muassa St. Pankratius -kirkko (1845–1848, torni vuodelta 1905) ja St. Servatius -kirkko (1860–1862). Entisen tekstiilitehtaan tiloissa toimii Galerie Münsterland.

Talous ja liikenne
------------------

Emsdettenin elinkeinoelämän pilareita ovat tekstiiliteollisuus, metalliteollisuus ja muoviteollisuus. Emsdettenin rautatieasema, Bahnhof Emsdetten, sijaitsee rataosuudella Münster–Rheine. Moottoritie BAB 1 kulkee Emsdettenin eteläpuolitse ja BAB 30 pohjoispuolitse. Emsdettenin alueella kulkee Bundesstraße 481 ja Bundesstraße 475.

Lähteet
-------

1. ↑  Bevölkerungsstand nach Geschlecht - Gemeinden - Monat (ab 2000) *Landesdatenbank.nrw.de*. Information und Technik Nordrhein-Westfalen Statistisches Landesamt.  (saksaksi)
2. ↑  Entfernung von Emsdetten nach\_ *Luftlinie.org*. Viitattu 11.5.2022. (saksaksi)
3. ↑  Geschichte *Emsdetten.de*. Stadt Emsdetten. Viitattu 11.5.2022. (saksaksi)
4. ↑  Denkmäler *Emsdetten.de*. Stadt Emsdetten. Viitattu 11.5.2022. (saksaksi)
5. ↑  Galerie Münsterland *Emsdetten.de*. Stadt Emsdetten. Viitattu 11.5.2022. (saksaksi)

Aiheesta muualla
----------------

* Emsdetten, Nordrhein-Westfalen, Saksa — Sunrise, Sunset, and Daylength

CommonsCommons
Wikimedia Commonsissa on kuvia tai muita tiedostoja aiheesta **Emsdetten**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Emsdetten 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat

 |
|  |
| Maantieteelliset | 
* MusicBrainz area

 |

 |